20 Na kilumbu ya ntete ya mposo, Maria ya Magdala kwisaka na suka-suka na maziamu,*+ ntangu yo vandaka ntete mpimpa, mpi yandi monaka nde bo me katula dezia ditadi na maziamu.*+2 Yandi bakaka ntinu mpi kwisaka na Simoni Piere mpi na longoki yina ya nkaka, yina Yezu vandaka kuzola,+ ebuna yandi tubilaka bo nde: “Bo me katula Mfumu na maziamu,+ mpi beto me zaba ve kisika bo me tula yandi.”3 Ebuna Piere ti longoki yina ya nkaka kwendaka na maziamu.4 Bo zole yantikaka kubaka ntinu nzila mosi, kansi longoki yina ya nkaka bakaka ntinu kuluta Piere mpi kumaka na maziamu muntu ya ntete.5 Ntangu yandi niekaka, yandi monaka bilele ya lino pana,+ kansi yandi kotaka ve.6 Ebuna Simoni Piere yina vandaka kulanda yandi kwisaka kukuma mpi, yandi kotaka na kati ya maziamu. Yandi monaka bilele ya lino pana.7 Lele yina vandaka na ntu na yandi vandaka ve kisika mosi ti bitende ya bilele yina ya nkaka, kansi bo ziungaka yo na kisika na yo mosi.8 Ebuna longoki yina ya nkaka yina kumaka na maziamu muntu ya ntete kotaka mpi, ebuna yandi monaka mpi yandi kwikilaka.9 Sambu bo bakisaka ntete ve masonama ya santu nde yandi fwete telama na bafwa.+10 Balongoki yina vutukaka na banzo na bo.11 Kansi, Maria bikalaka ya kutelama na nganda, pene-pene ya maziamu, yandi ke dila. Ntangu yandi vandaka kudila, yandi niekaka sambu na kutala na kati ya maziamu,12 yandi monaka bawanzio zole+ me lwata bilele ya mpembe mpi me vanda na kisika yina mvumbi ya Yezu vandaka, mosi na ntu mpi mosi na makulu.13 Mpi bo tubilaka yandi nde: “Nkento, sambu na nki nge ke dila?” Yandi tubilaka bo nde: “Bo me katula Mfumu na mono, mpi mono me zaba ve kisika bo me tula yandi.”14 Na nima ya kutuba mambu yai, yandi balukaka na nima mpi monaka Yezu me telama, kansi yandi zabaka ve nde yo kele Yezu.+15 Yezu tubilaka yandi nde: “Nkento, sambu na nki nge ke dila? Nge ke sosa nani?” Sambu Maria yindulaka nde yo vandaka muntu ya ke salaka bilanga, yandi tubilaka yandi nde: “Mfumu, kana nge muntu me katula yandi, songa mono kisika nge me tula yandi, ebuna mono ta baka yandi.”16 Yezu tubilaka yandi nde: “Maria!” Ntangu yandi balukaka, yandi tubilaka yandi na Kiebreo nde: “Rabuni!” (yina ke tendula “Longi!”)17 Yezu tubilaka yandi nde: “Bika kukangama na mono, sambu mono me tombuka ntete ve na Tata. Kansi kwenda na bampangi na mono+ mpi tubila bo nde, ‘Mono ke tombuka na Tata na mono+ mpi Tata na beno+ mpi na Nzambi na mono mpi Nzambi na beno.’”18 Maria ya Magdala kwendaka mpi natilaka balongoki nsangu nde: “Mono me mona Mfumu!” Mpi yandi songaka bo mambu yina Yezu tubilaka yandi.+19 Ntangu mpimpa yantikaka kubwa na kilumbu yina, kilumbu ya ntete ya mposo, bakielo vandaka ya kukanga kisika yina balongoki vandaka sambu na boma ya Bayuda, Yezu kwisaka, yandi telamaka na kati-kati na bo mpi tubilaka bo nde: “Ngemba kuvanda na beno.”+20 Na nima ya kutuba mambu yai, yandi songaka bo maboko na yandi mpi mpanzi na yandi.+ Ebuna balongoki waka kiese sambu bo monaka Mfumu.+21 Yezu tubilaka bo diaka nde: “Ngemba kuvanda na beno.+ Mono ke tinda beno+ mutindu Tata tindaka mono.”+22 Na nima ya kutuba mambu yai, yandi fulaka bo mupepe mpi tubilaka bo nde: “Beno baka mpeve santu.+23 Kana beno lolula masumu ya konso muntu yina, Nzambi ta lolula yandi; kana beno lolula ve masumu ya konso muntu yina, Nzambi ta lolula yandi ve.”24 Kansi Toma,+ mosi na kati ya bantumwa 12, yina bo vandaka kubinga Dipasa, vandaka ve ti bo ntangu Yezu kwisaka.25 Yo yina, balongoki ya nkaka vandaka kutubila yandi nde: “Beto me mona Mfumu!” Kansi yandi songaka bo nde: “Kana mono mona ve kidimbu ya minsonso na maboko na yandi mpi kana mono tula ve musapi na mono na kidimbu ya minsonso mpi mono tula ve diboko na mono na mpanzi na yandi,+ mono ta kwikila ve ata fioti.”26 Ebuna, bilumbu nana na nima, balongoki na yandi vandaka diaka na kati ya nzo, mpi Toma vandaka ti bo. Yezu kwisaka, ata bakielo vandaka ya kukanga, yandi telamaka na kati-kati na bo mpi tubaka nde: “Ngemba kuvanda na beno.”+27 Na nima yandi tubilaka Toma nde: “Tula musapi na nge awa, mpi tala maboko na mono, baka diboko na nge, tula yo na mpanzi na mono, mpi bika kutula ntembe kansi kwikila.”28 Toma vutudilaka yandi nde: “Mfumu na mono mpi Nzambi na mono!”29 Yezu tubilaka yandi nde: “Keti nge me kwikila sambu nge me mona mono? Kiese na bantu yina ke mona ve kansi ke kwikila.”30 Ya kieleka, Yezu salaka mpi bidimbu mingi ya nkaka na ntwala ya balongoki, yina bo me sonikaka ve na rulo yai.+31 Kansi, bo me sonikaka mambu yai sambu beno kwikila nde Yezu kele Kristu, Mwana ya Nzambi, mpi sambu beno ke kwikila, beno baka luzingu na nzila ya zina na yandi.+
kon_Latn